หลังจากมีประจำเดือน จะมีอาการคัน ตกขาวเป็นสีเหลืองและมีกลิ่น ถัดไปอีกหนึ่งอาทิตย์ก็จะมีเลือดเล็กน้อย ประมาณ3วัน ก็หาย เป็นแบบนี้มาประมาณ4เดือนแล้วค่ะ หลังจากที่ไปรักษาอาการมดลูกอับเสษ อยากทราบเกิดจากอะไรค่ะ
สวัสดีค่ะ หากยังคงมีตกขาวสีเหลือง มีกลิ่นเหม็น รวมถึงมีเลือดออกกะปริดกะปรอยออกมาเรื่อยๆ มาประมาณ 4 เดือน อาจเกิดจาก- มีการติดเชื้อในช่องคลอด เช่น ติดเชื้อปรสิตในช่องคลอด ติดเชื้อโรคติดต่อทางเพศสัมพันธ์ เช่น หนองในแท้ หนองในเทียม เป็นต้น- มดลูกอักเสบ หรืออุ้งเชิงกรานอักเสบ ที่อาจยังรักษาไม่หายสนิท หรือกลับมาเป็นซ้ำอีก- เป็นมะเร็งเยื่อบุโพรงมดลูก มะเร็งปากมดลูกแนะนำควรกลับไปพบสูติ-นรีแพทย์ เพื่อตรวจหาสาเหตุและรักษาค่ะ ทั้งนี้ หากยังตรวจพบเป็นมดลูกอักเสบ ก็ต้องเริ่มต้นรักษาใหม่อีกครั้ง ซึ่งหากเป็นมาก ก็ต้องรักษาด้วยการใช้ยาฉีดค่ะ